JÓL VAN, ÜDV MEGINT...
JÓ VISZONTLÁTNI TITEKET...
ÖRÜLÖK, HOGY MEGINT ÖSSZEJÖTT A CSALÁD...
A HARMADIK ÉVADRA.
Különleges helyzetben vagyunk a Star Wars galaxisában,
ahol valami nagyobb részesei vagyunk...
JON FAVREAU ÍRÓ/EXECUTIVE PRODUCER
...közben pedig kialakítjuk a karaktereket követő saját történetünket.
A mandalóri első évada
RICK FAMUYIWA EXECUTIVE PRODUCER/RENDEZŐ
egyszerű sztorikból állt
az aktuális heti fejvadászatról.
Bevihetlek élve...
vagy bevihetlek holtan.
A második évadban kezdtek összeállni az események,
és szerintem Jon meg Dave fejében kezdett kirajzolódni,
hogyan haladhatnak tovább a harmadik évaddal.
Sok új karaktert hoztunk be,
illetve örököltünk is jó párat a második évadból.
Mindegyiknek megvolt a maga pályaíve.
A Sötétkard. Magát illeti meg.
Nem veheti el.
Csatában kell elnyerni.
Látván a karakterek közti kapcsolatot,
illetve az eseményeket,
a Star Wars-galaxis háború után időszakában,
bizonyos dolgok egészen természetesen adták magukat.
Fogtam a mandalóriakkal elvégzett munkámat,
és összehoztam mindazzal,
amit Jon gondolt a mandalóriakról,
aztán megkerestem köztük az utat.
Menet közben találkoztunk más fantasztikus mesélőkkel is,
mint Rick Famuyiwa, aki a csapat tagja lett,
Noah Kloor, aki a csapat tagja lett,
és mélységet meg dimenziót adott a dolgainknak.
Mióta Kathy Kennedy összehozott Dave-vel,
A mandalóri első évadára,
segített más nagyszerű filmeseket is találni a munkánkhoz.
Nemcsak egy-két ember látomása már,
hogy ennyien együtt dolgozunk, hanem egy csapat lettünk.
A galaxisunk nagyobb és teljesebb,
mint valaha.
Nem elég egy jó történetet jól elmesélni
BRYCE DALLAS HOWARD RENDEZŐ
a filmkészítést mint olyat is előre kell vinni.
Ez az izgalmas.
És Jon minden egyes évadban emeli a tétet.
Kész öröm volt munkához látni,
és feltenni magamnak a kérdést,
ami mostanra a mantrám lett: "Ma mit fogok tanulni?"
Itt van Rick, Jon, Dave és Bryce
meg aki aznap még éppen dolgozik,
és valamit mindig lehet tanulni tőlük, én meg mindent ellopok.
Nagyon jó érzés volt, megint át akarom élni.
Az első évadot abban a szellemben
indították útnak, hogy ezek a tehetséges rendezők
mind hozzák a maguk nézőpontját és vízióját,
de ezek mind beférnek egy nagy esernyő alá,
ahogyan Jon és Dave a kezdetektől látta a világot.
Ahogy haladtak az évadok,
új hangok jöttek be.
PÁR ÚJ RENDEZŐ ÉRKEZIK.
NAGYSZERŰ NFL-DRAFTUNK VOLT.
NAGYON JÓ TÁRSASÁG ÉRKEZIK.
PETER RAMSEY RENDEZŐ
Én rendeztem a Pókember: Irány a Pókverzumot
meg még pár dolgot.
Szerintem úgy érezték, hogy ha valaki animációkkal dolgozott,
és volt egy kis tapasztalata
az előzetes vizualizációval,
a storyboardokkal meg az animáció ilyesféle fázisaival,
az alkalmas lehet erre a folyamatra.
Szerintem a tekinteted járjon körbe, ne maradjon ott.
-Szóval visszajön előre? -Igen.
Mert akkor tök jól elkapunk profilból.
Az első film óta Star Wars-rajongó vagyok.
Eszméletlen volt, amikor felmerült a lehetőség, hogy ennek a részese lehetek.
A Minari című filmemen dolgoztunk 2019-ben,
és a vágóm azt mondta:
"Meg kell nézned ezt a sorozatot, A mandalórit."
Aztán belefeledkeztem a sorozatba.
Azt mondtam az ügynökeimnek:
"Ha meg lehetne oldani, hogy beszéljek Jon Favreau-val,
"szívesen üdvözölném, aztán munkát kérnék tőle."
És mit ád az ég, felvették a kapcsolatot Jonnal.
Látta a filmemet. Azt mondta, tetszett neki.
Nagyon jót beszélgettünk.
Azt mondtam neki, szeretnék dolgozni a sorozatban, ha lehet.
Mire ő: "Oké, beveszünk."
Eldobtam az agyam, és izgatott lettem, hogy jöhetek.
Hánykolódva közelítesz a bolygóhoz.
-Oké. -Szóval meglátjuk.
Oké. Mesés.
Amikor hívtak, hogy dolgozzam A mandalórin, belevetettem magam.
Nyilván hallottam a Volume-ról.
Lehetőségem volt olyasmit kipróbálni, amit korábban soha.
Csinálhatunk valamit, hogy ez a kép a Bébiről szóljon?
Szuper.
Ez az ember lényegében repül felénk a képben.
A kép háttere segíti a rendezői munkámat.
A szívemmel gondolkodom,
a szívemmel érzek, a szívemmel forgatok.
A mi valutánk az empátia és az érzelem.
Ez jön át
a lencsén keresztül is,
és akkor is, ha elérem, hogy egy színész érezzen valamit.
A Birodalom meg akart büntetni.
Hogy eltörölje a múltunkat.
Ez az élmény felnyitotta a szememet.
Mert az elmúlt legalább 20 év
java részében úgy hittem,
hogy egy két lábbal a földön járó film szó szerint a földön jár.
Aztán A mandalórinak hála felismertem,
hogy ha bedobunk valamit, amivel a néző azonosul,
egy világba, akkor az úgy is a földön jár.
Úgy is lehet azonosulni, úgy is érzelmes.
A sorozatban van egy inherens kihívás,
amikor a kapcsolatokról van szó,
mert a főszereplőnk végig sisakot visel.
Abból, amit a témákkal felfedezünk,
sok minden az intimitással, a sebezhetőséggel,
és az ezt rejtő maszkkal kapcsolatos.
Az, hogy egy sisak vagy egy maszk egy szereplő arca,
számomra kapcsolódik az eredeti trilógiához gyerekkoromból.
Gondoljunk Darth Vaderre.
Gondoljunk a droidokra, C-3PO-ra vagy R2-D2-ra.
Viselkedj, R2-D2! Örülj, hogy itt lehetsz!
Fel akartam vállalni ezt a kihívást.
Dave-vel sokat beszélgettünk erről.
Csinálhatunk-e olyan sorozatot,
ahol a főszereplő arca rejtve marad?
Ellensúlynak ott van Grogu karaktere,
így két főszereplővel dolgozunk.
Ő egy nagyon is emberi, sebezhető, együttérző, jólelkű kisgyerek.
Jön a figura, aki sok mindent tett életében...
Képzeljük csak el, milyen kalandokon ment át ez az ember életében.
Az ő kombinációjuk lett a sorozat szíve-lelke.
Tudtuk, hogy párszor el kell jutnunk az elkerülhetetlen különválásig.
Ez az évad pedig arról szólt, hogy megint összehoztuk őket.
Egy mandalórinak értenie kell a térképekhez, és jól kell tájékozódnia.
Úgy sosem tévedsz el.
A harmadik évad kezdetén
szembe kell néznie annak a következményeivel,
hogy a második évadban levette a sisakját,
mert így segíthetett a Gyermeknek.
Jól van, haver.
Indulnod kell.
Nem kell félned.
Ennek aztán következményei vannak.
Levetted a sisakodat.
Ami még rosszabb, saját akaratodból cselekedtél így.
Többé már nem vagy mandalóri.
Így lehetőség nyílik felfedezni a világunkat,
sok szempontból megnézhetjük, mit jelent mandalórinak lenni.
És hogy mit jelent "a" mandalórinak lenni.
A szektád jóval a Tisztogatás előtt lemondott Mandalórról.
Hol voltál akkor?
Bo ebben az évadban sok szempontból szintén a mandalóri.
Mert ott van benne az ő története, az ő utazásai is,
meg az eredeti ötlete, hogy visszamegy,
és összehozza a népét,
ami kisiklott, miután elvesztette a Sötétkardot.
Csatlakozom hozzád.
Már nincs mihez csatlakoznod.
Már nem akarod visszafoglalni a Mandalórt?
Amikor visszatértem a Sötétkard nélkül, a csapataim elenyésztek.
Mind láttuk, milyen kalandokban vívta ki a hírnevét.
Nemesként kezdte, aztán a Halálőrségben szolgált.
Sokféle kontextusban létezett.
És a karakterének még van hová fejlődnie.
Nem minden mandalóri fejvadász.
Van, aki fontosabb célokért küzd.
Hisz a Sötétkardban.
Csakhogy nem lesz nagy vezér pusztán attól,
hogy fegyvert tart a kezében.
Akarnia kell, hogy vezér legyen, és hinnie kell magában.
Az ő karaktere nem járta végig az útját,
még nem jutott el ahhoz a valakihez, aki lesz belőle.
És ez kiváló lehetőséget nyújt a történetmesélésre.
Anélkül a penge nélkül csak trónbitorló lenne.
Ebben ez évadban láthatjuk
a teljes utazást és Katee színészi teljesítményét,
amiben nemcsak elképesztő tehetségét mutatja meg,
de a tudását és a tapasztalatát is,
mert több mint egy évtizede játssza ezt a karaktert.
Neked sikerült az, amin sokan elbuktak.
A legjobbaktól tanulhattam. Például tőled.
Bárcsak máshoz is értenék, mint a háborúzás!
Amikor Dave megkeresett, hogy játsszam el Bo-Katant A klónok háborújában,
csak fogtuk azt, akit ő megalkotott,
és átfordítottuk a látomását a képernyőre.
Menj! Egyedül is boldogulok.
Amikor jött az ötlet, hogy élő szereplőként játsszam el,
alaposan át kellett gondolnom.
Halvány elképzelésem sem volt,
hogy néz ki nem animáltan.
Újra kellett gondolnom a figurát,
és lefordítanom mozgásra.
Arra, ahogy a száját használja, arra, ahogy jár meg áll,
szóval kezdenem kellett elölről.
Nehéz volt. Nehezebb, mint gondoltam.
A királyi család tagja voltam.
Felesküdtem a Krédóra, ajándékokkal halmoztak el.
De a szertartás az alattvalóknak szóló színjáték volt.
Imádták, ahogy a hercegnő elszavalja a mandalóri tanokat,
miközben az apja büszkén figyeli.
Szívmelengető látvány volt.
Nem tudtuk, mi sül ki a harmadik évadból,
de azt igen, hogy egy ponton el kell jutnunk Mandalórra.
Tudtuk, hogy efelé tartanak a dolgok.
És tudtuk, hogy kezdetnek
foglalkoznunk kell azzal, ami történt, és amit előkészítettünk.
És azt is tudtuk,
hogy a mandalóriak sisakjával kapcsolatos szabályokat
meg a Krédót körülvevő tudás miatt
miután a mandalóriak különböző csapatai összegyűltek,
ő pedig felfedte az arcát,
nem kezdhetünk mindent csak úgy elölről.
Tehát megszületett a döntés.
Annyi biztos volt, hogy a karakternek
valamiféle megváltásra lesz szüksége,
ha azt akarja, hogy újra elfogadja ez a szívének oly kedves kultúra.
A Krédó arra tanít, hogy van megváltás.
A megváltás már nem lehetséges, amióta a szülőbolygónk megsemmisült.
De mi van, ha léteznek még a Mandalór bányái?
A Mandalór érdekes kihívás volt,
mivel még nem láttuk élő szereplős filmben.
Dave Filoni elég sokat megcsinált belőle az animációs sorozathoz.
A mi dolgunk az volt, hogy ezt alakítsuk át élőszereplősre.
George Lucas találta ki, hogy a bolygó elpusztult.
Szóval a felszín lényegében egy virtuális sivatag.
A Mandalór lakói mesterséges kupolák alatt élnek.
A kupolákban virágzik a kultúra.
Nagyon nehéz volt kiegyensúlyozni,
hogy mennyi pusztítást és mennyi esztétikumot
vigyünk bele a Mandalórba.
Megnézzük a Trinity atomkísérlet helyszínét, ahol a forróságtól
a homok üvegszerű anyaggá olvadt.
Jon úgy képzelte el, hogy a Mandalór felszínét
hasonló atomrobbanások egész sora érte,
és így fényes anyag jött létre,
ami olyan zöldes, mint a trinitit.
Mindent megtettünk, hogy ennek utánajárjunk,
még rádióaktív trinititet is vettünk,
amihez csak kesztyűben nyúlhattunk.
Végül egy különleges gyantát igénylő folyamat mellett döntöttünk,
ami az elképzelt eredményt hozta, és még tartós is volt.
Olyasmit kellett készítenünk, ami bírja a forgatás végéig.
JASON MAHAKIAN MODELLEZŐ
Jon és Dave szereti a hagyományos filmkészítést.
Sok a modell.
Andrew felhívott, és azt mondta: "Készítened kell egy barlangot."
Meg hogy Phil Tippet is beszáll,
hozza a csapatát, és ők adják hozzá a finomságokat.
A látványosságokat.
Szóval én faragtam meg az egészet,
aztán jött Phil, és széppé varázsolta.
Gyerekkorunk Csillagok háborújás emlékeihez
erősen hozzátartoznak Phil alkotásai.
Akár a dejarik sakktáblára gondolunk a stop motion figurákkal,
akár a rancorra,
Phil Tippet, George Lucas egyik eredeti munkatársa áll mögöttük,
és gondoltuk, jó lenne együtt dolgozni vele
a Mandalór megjelenésén is.
Olyat akartunk alkotni, ami technikai, de lidércnyomásszerű is.
Azt akartuk, hogy a Mandalór bányái
különbözzenek minden mástól a sorozatban.
És persze úgy voltunk vele,
hogy érdemes merítenünk Phil Tippett alkotásaiból.
Az ő modelljeit használjuk a fotogrammetriához,
és azok segítéségével hozzuk létre a CGI-t.
A Star Wars-rajongók számára nagy dolog, hogy láthatják a Mandalórt
meg egy elpusztított város romjait.
Nézz körbe!
Semmi sem maradt.
Az a nagyszerű társadalom ma már csak emlék.
Emberek teszik meg újra meg újra ugyanazokat a lépéseket,
és egyre mélyebben járnak.
Hogyan tartjuk meg mindig másnak és újnak a fokozatosság érzését?
Az áttetszőbb zöldből haladjunk a sötétebb zöld felé?
Milyen érzés viszontlátni Bónak a Mandalórt,
miután itt nőtt fel, és látta a pusztulását,
és milyen a mandalórinak, aki bálványozta,
de soha nem járt a bolygón?
És hogyan láthatjuk ezt különbözőképpen kettejük szemével?
"Ezek a bányák egészen az első mand'alór koráig nyúlnak vissza.
"Az ősi mondák szerint egykor mítoszauruszbarlang volt,
"és a Nagy Mandalór állítólag megszelídítette a mitikus szörnyet.
"Ezekből a legendákból származik a koponya jelképe,
"ami végül a bolygónk szimbóluma lett."
A mítoszaurusz egy grafikából ered,
ami Boba Fett jelmezén szerepelt.
A rajz akkoriban egyszerűen esztétikusnak tűnhetett.
Egy agyarral rendelkező lény koponyáját ábrázolta.
Az évtizedek során egy komplett faj nőtt ki belőle.
Azt beszélik, a mítoszauruszt a mand'alór ülte meg,
és hogy ez a lény a bolygón fejlődött ki.
Amikor a Mandalór ősi történelméről beszélünk, ez előkerül.
Ez mind egyetlen rajzból indult el.
Hivatkoztunk rá az első évadban, amikor a blurrgot tanulja megülni.
Nincs bérbe földsiklód vagy siklómotorod?
Mandalóri vagy!
Az őseid betörték a nagy mítoszauruszt.
Bizonyára elbírsz ezzel a kis jószággal.
Tetszett, mert olyan volt, mint egy legendás western.
A lovaglás, a vad musztáng betörése.
Jó buli volt ezzel játszani.
Ahogy azonban mélyebbre jutottunk a Mandalórban,
azt kezdtem kérdezgetni, hogy mit hozhatunk ki ebből.
Hogyan vehetünk be többet is a korábbi történetek közül,
amik nem feltétlen részei a kánonnak,
de azért megmutathatjuk velük, hány nagyszerű alkotó elme
tett hozzá a Star Warshoz az évek során.
A régmúlt eónok dalai megjósolták, hogy a mítoszaurusz feltámad
Mandalór új korszakának hírnökeként.
Sajnos csak a legendákban létezik.
Ha valamit előkészítünk egy film első tekercsén,
aztán az utolsón elsütjük,
az nagyon kielégítő érzés tud lenni.
Nagyon beválik, amikor ilyen kései a beteljesülés.
A tévében ezt sok évig is el lehet húzni.
Én ezt rendkívül kielégítőnek találom.
A mítoszaurusz pillanata a hitről szól,
amikor megpillant valamit, ami elvileg lehetetlen.
És arra kérik, hogy higgyen benne.
Ha a lény feláll a vízben, és megmutatja magát,
az túl egyértelmű.
Valami elszigeteltnek kell lennie. Olyasminek, amit csak ő lát.
Olyannak, hogy döntést kelljen hoznia.
Hisz-e a szemének?
"Tényleg láttam ezt? Hogyan lehetséges ez egyáltalán?"
Láttál ott bármi élőt?
Élőt? Hogy érted?
Sehogy.
Közösségi faj vagyunk. Kapcsolatot teremtünk egymással.
Hatnak ránk azok, akikkel időt töltünk.
Főleg azok, akikkel kihívásokat küzdünk le vagy dolgozunk.
Ami neki naivitásnak tűnik, az talán olyasmi...
Nemcsak arról van szó, hogy elmondja neki,
hogy állnak a dolgok a Mandalóron,
de talán a friss perspektíva cserébe vele is máshogy láttat ezt-azt.
Miért lehetséges az, ami elvileg nem lehetséges?
Miért hisz ez a madalóri, Din Djarin egy csomó balgaságban,
amiben csak a mandalóri gyerekeknek szabadna hinniük?
Ahogy azonban látja a hitét,
lassan változni kezd körülötte a világ.
Méghozzá jó irányba.
Ő maga is változni kezd, mert arra gondol, hogy talán ez az igaz út.
Ha úgy döntesz, hogy A mand'alór útját fogod járni,
sok mindent láthatsz majd.
De valódi volt.
Ez az Igaz Út.
Ebben az évadban hét egyedi környezetet kellett létrehoznunk.
Kettőt már láttunk közülük.
Az egyik legizgalmasabb a Coruscantra való visszatérés volt.
Egybillió állandó lakos.
Lenyűgöző.
Mind azon ügyködnek, hogy létrehozzanak valami jobbat.
Jelentéktelennek érzem magam.
Miután megérkeztünk a Coruscantra,
az én epizódom az operaházban kezdődik.
Ugyanezt az operaházat látjuk A sithek bosszújában is.
Visszanéztem,
hogyan forgatták le ezt a helyet az eredeti filmben,
és érdekelt a film vizuális nyelve is.
Próbáltam ezt egy kicsit újra elővenni itt.
A sithek bosszújában a szereplő felmegy e lépcsőn.
Anakin felszalad a lépcsőn.
Itt pedig Pershing lemegy a lépcsőn.
Tehát igyekeztünk hasonlóan elhelyezni a kamerát,
így jelezve a közönségnek,
hogy olyan helyen járunk, amit korábban már láthattak.
Szerencsés vagyok.
Mi legalább annyira, dr. Pershing.
Milyennek találja a várost? Remélem, kellemesnek.
Igen. Bár minden kellemesnek számít a Peremvidékhez viszonyítva.
A Coruscant egyike az igazán gazdag bolygóknak
hosszú történelemmel.
1995-ben George Lucasszal
igazából a bolygó nagy részét megterveztük.
Az előzményfilmekben ennek csak egy kis részlete látszik.
A bolygónak sok rétege van, amit már korábban kitaláltunk,
csak nem volt alkalmunk meg is valósítani.
Az egyik legjópofább számomra az volt,
hogy a Coruscanton a siklóknak különleges formanyelve van.
Légi taxik.
Némelyik már látszott az előzményfilmekben is.
Gondoltam, fergeteges lenne, ha a folytonosságot megőrizve
visszahoznánk ezt a formát.
És éppen ezt tettük.
Majdnem pont ugyanolyan, ugyanazok a színek.
Csak személyre szabtuk a saját verziónkat a sorozathoz.
Nézze csak! Megjöttünk. Amnesztia lakópark.
Nézzen a lába elé, amikor kiszáll a járműből!
Amikor elkezdtem, Jon és Dave is azt mondták,
hogy jó leszek, ha ráérzek a zsánerre,
amibe szeretném beleilleszteni ezt az epizódot.
Ahogy a forgatókönyvet olvastam, azonnal Hitchcock ugrott be.
Biztos nincs itt más?
Biztos.
Nem működik egyik hajó sem.
Nincs mit őrizni.
Az egész jelenetet a vonaton
igyekeztünk Hitchcock stílusában forgatni.
Sok látványelemet bevettünk,
és azt a fajta feszültséget, amit ő alkalmaz a vizuális nyelvében.
A sorozatban gyakori, hogy mindenki sisakot visel.
Omidnak és Katynek a hátukon kellett vinni az epizódot
a produkciójukkal, a megjelenésükkel úgy,
hogy kidolgozottan reagáltak a különféle dolgokra.
Fenomenálisak voltak.
Szedje össze magát!
Maga jobb ebben, mint én.
Majd belerázódik.
Nem tipikus tévét csinálunk.
Egész pályafutásom során tévével foglalkoztam.
Teljesen más állatfaj. Sokkal nagyobb annál.
Sokkal tágabb. Sokkal nagyobbat markol.
Nem merültem el a Star Warsban.
De az anyag piszok jó volt.
Négy évvel később még mindig toljuk.
A kedvenc rendeződ.
-Igen! -Igen!
Hurrá, Carl!
Te nem mondhatod, mondom én helyetted.
Üdv megint a 304. részben!
Carlnak nagy feladata volt ebben az évadban.
Egy teljes epizód csordultig volt mozgó részekkel.
Gyereket raboltak el nagy madarak,
rengeteg volt a mandalóri, bazi nagy harcjelenetek voltak.
Meg sziklamászás.
Az ő részében tényleg volt minden.
Izgalmas, hogy a mandalóri kultúrára
alapvetően minden epizódban végig utalunk.
Abban az epizódban, amit volt szerencsém rendezni,
egy nagy kiképzős jelenettel kezdődik.
Alkalmunk van látni, milyen a bevezetés abba a kultúrába,
hogyan tanítják a szükséges képességeket.
És a gyermeknek nagy szerepe van ebben a nyitójelenetben.
Felkészülni!
Mehet!
Három pont! Győztes!
Az árazza be a történetünket, hogy mennyire vagyunk kreatívak.
Olyasmit próbálunk adni a közönségnek, amit még nem láttak korábban.
Mint az első évadban,
amikor Jon Yoda-babát akart.
Mondom: "Mi van? Minek? Miért csinálnánk ilyet?
"Nem hangzik valami jó ötletnek."
De az ember félreteszi a kezdeti félelmét, és azt mondja:
"Jól van, nézzük meg közelebbről."
Arra jutottam:
"Jon, ha megcsinálod, én veled leszek,
"mert tudom, hogy Yoda George egyik kedvenc karaktere,"
"és nem baltázhatjuk el."
De kicsit filmkészítőként is ismerem Jont.
Tudom, hogy nagy szíve van,
és érzi, hogyan meséljen az emberekhez szóló történeteket.
És ebből a kisgyerekből talán valami különleges lehet.
De nem gondoltuk, hogy báb készül.
Azt hittük, CG lesz.
Jon készítette Az oroszlánkirályt és a Maugli, a dzsungel fiát.
Ezekben páratlanul életszerű volt a CGI.
Erre Werner Herzog azt mondja nekünk: "Nem. A báb legyen életszerű!"
És a világnak bejött.
Szeretném megnézni a kicsit.
Alszik.
Majd mind csendben leszünk.
A Grogu-bábu évről évre jobb lesz.
És a Legacynál mindig a lehetőséget keresik,
hogy a bábu a lehető legtöbbre legyen képes a gyakorlatban is.
Ne becsüljük alá a jelentőségét annak, ahogy a pillanatot interpretálja.
Rendben.
Mert ő a viszonyítási alap.
Úgy a legjobb a munka, ha színészként kezeljük a bábut.
Megmondják neki, mit csináljon, és mi halljuk.
És reagálunk arra, amit a rendező akar.
JÁTSSZUK EL MÉG EGY KICSIT AZ ERŐT A DOBÁS ELŐTT...
...ÉS VÁRJUNK EGY ÜTEMET, MIELŐTT FELEMELKEDIK A KÉZ.
Kimondatlan összhang van ebben, ahol...
Ahogy megismerjük őt, és látjuk a karakter fejlődését,
kialakul a személyisége, amit mindannyian értünk.
Ne, Grogu!
Ennyi!
Ahogy Jon beleszövi Grogut ezekbe a történetekbe,
és néha az ő szempontjából mesél, az gyönyörű.
Annyira gyönyörű! Ez rá az egyetlen szó.
Ez a Kovácsműhely.
A Kovácsműhely felfedheti a gyengeséget.
Tudtuk, hogy mesélnünk kell még,
mert többször felidéztük, mi történt Groguval.
Elmondtuk, hogyan szökött meg Grogu a jedi templomból.
Bepillantást engedtünk az emlékeibe.
Legutóbb a Boba Fett könyvében.
Folytatni akartuk ezt a történetet is rövid részletekben.
Ki kellett gondolnunk, mi követezik.
Mi a legvalószínűbb, ami történhetett?
Vidd el az ifjat Kelleranhoz! Menj!
Egyértelmű volt, hogy Grogu mellé kell társnak egy megmentő,
aki megelőzi Mandót, és hogy ez egy jedi lesz.
Aztán fontos lesz feltenni a kérdést, hogy ki is az illető.
Mert ez nagy dolog.
Számomra mindig szép, amikor ez az illető
a Lucasfilm családjából kerül ki.
Valaki, aki már korábban is a Star Warst képviselte,
kommunikált a rajongókkal, vitte a zászlót.
Ahmed Best nagyon fontos rész a Star Wars történelméből.
Nyugi, kölyök! Minden rendben lesz.
Amikor felkapom a gyereket, ezt engedjem le, vagy maradjon fent?
Engedd le, már nem kell résen lenned.
-Oké. -Oké?
Nem emeled újra fel, amíg meg nem fogod a másodikat.
-Most már teheted a dolgodat. -Világos.
Kis kora óta a részese volt.
Végig a különböző korszakokon.
Jon! Legutóbb 16 éves koromban találkoztunk az előzményfilmekben.
Mert ott legyeskedtem az előzmények körül.
És tanult harcművészeteket is.
Ő hozta be a Kelleran Beq nevű jedi történetét a Star Warsba.
Gondoltuk, ez szuper alkalom lenne,
hogy behozzuk A mandalóriba.
-Még nem igazán fogtam fel. -Na igen.
Igazából nem hittem, hogy visszatérek.
Főleg így. Őrület!
Ne aggódj! Pár barátommal találkozunk.
De kapaszkodj, rázós lesz a leszállás!
Amikor a Páncélkészítő karakterét írtam
A mandalóri első epizódjához,
próbáltuk összeállítani a mandalóri tanokat.
Nagyon korán eldöntöttük,
hogy ez egy sámánszerű figura lesz.
A Nagy Tisztogatáskor gyűjtötték be.
Jó, hogy visszakapta a Törzs.
Egy meghallgatásról az ügynököm azt mondta...
E. SWALLOW A PÁNCÉLKÉSZÍTŐ
hogy a Star Warshoz lehet köze.
Tudtam, hogy ez a figura egy bujkáló csapatot vezet.
Annyit mondtak, hogy tiszta zen, és ebből kellett kiindulnom.
Emlékszem, a jelenetben a meghallgatáson
benne volt a szövegemben, hogy: "Ez az Igaz Út."
Persze gőzöm sem volt.
Ez az Igaz Út.
Jon főleg az ő kedvéért mondta,
hogy visszatérnek sok Kuroszava-filmhez meg Az utolsó szamurájhoz.
A fenségességhez, a nyugalomhoz.
Ez nagyon sokat segített.
Emily fantasztikus munkát végzett,
segített életet lehelni a figurába,
és emberivé tenni.
A maszkon és az archetípuson túl.
A népünk már letért az Útról, és az nem elég, ha csak néhányan követik.
Muszáj együtt követnünk.
Komoly a háttértörténet,
és a sagában sok a mozgóalkatrész,
amelyek ebben az évadban kezdtek igazán beérni.
Sokan nem is ismeritek Greef Kargát,
és akik igen, azok is ellene harcoltak: kimentettek,
amikor rajtam ütött sok ciklussal ezelőtt a Nevarro utcáin.
Azóta sokat változott.
Az életét kockáztatta, hogy megmentse az enyémet és a rám bízott lelencét.
Az én epizódom Greef Karga és a Nevarro körül forog.
Nem hagyom magára a várost.
Biztonságos helyre kell juttatni mindenkit.
Greef Karga ezen a ponton igazából csak egy bürokrata.
Viszont így is van benne tartás.
És nem késlekedik, ha közbe kell lépnie.
És ne téveszd össze a vendégszeretetet a gyengeséggel!
Te így nevezed azt, hogy hidegvérrel lelőtted a kormányosomat?
Amikor a bolygódon ellankadt az ébersége.
Ő lőtt elsőnek.
Úgy érzem, ez az epizód több zsánert is érint.
A Gorian Shard által vezetett kalózaink
egyértelműen a klasszikus elődöket követik.
Még a ruházatuk egyes részletei is.
Ezzel remekül szórakoztunk.
Amikor azonban beindul az akció, és megkezdődik az ostrom,
a mandalóriak a nevarróiak segítségére sietnek.
Heves csata lesz belőle, ami kicsit olyan, mintha
a Ryan közlegény megmentéséből lenne.
Tényleg fullos csatajelenet lesz belőle.
Vannak robbanások, kézi kamerák,
a csatajelenetek minden jellegzetessége.
A storyboardot látva azt hittem,
ebből nem lesz semmi.
Igen.
-Három ember a levegőben. -Hűha!
Tűzgolyóval.
A legnagyobb dicséretet kapod. Olyan, mint a CGI.
Ebben az évadban jó buli volt csak eljátszadozni is
a jetpackekkel meg a fegyverekkel, amiket kaptunk,
és a Star Wars szabályaival.
Most sokkal több bulis ötlettel játszadozhattunk.
Ebben az évadban sokkal több a mandalóri.
Volt olyan, hogy 30-nál is több kaszkadőr dolgozott egyszerre.
Végig kellett néznem mindent,
ügyelni rá, hogy mindenki ugyanúgy, ugyanazzal az intenzitással dolgozzon,
azt hiszem, ez volt a legnehezebb.
A számok és a munkánk léptéke miatt.
Kapsz egy kis fedezőtüzet, amikor jön.
Feljöhetsz, Joe pedig elmegy melletted az izéért.
De amikor nem lő, figyelj!
Idejöhetsz, aztán menj utána így.
Erre fogsz feljönni.
Amíg elöl vagy, vezesd ezt a rohamot!
A fegyverek a mandalóri kultúra alapvető részei.
Igazán jó buli volt ezekkel kísérletezni.
Az évadban az egyik kihívást a sok mandalóri fegyver jelentette.
Rengeteg volt.
Továbbra is az első évad módszereit követjük.
Általában a rajzokkal kezdünk.
Megmutatjuk őket Jonnak, Dave-nek, Ricknek és Dougnak.
Mindenhez jóváhagyást kérünk, aztán kezdünk építkezni.
Ezeket a jegyzeteket készítettük Mandó új stukkeréhez.
Megnyújtottuk a csövet, ahogy kérted.
Hosszabb lett jó négy centivel, A markolat olyan lett,
hogy felidézi az eredetit, ahol a teteje középen van.
Így is birodalminak érződik. Menő fegyver Mandónak.
Mandó stukkere legendás.
Bírom azt a fegyvert. Három évadon át használtuk.
Nagy változás, hogy Mandó új fegyvert kapott.
De szerintem nagyon bevált.
A Star Warsban mindig is keveredett a technológia
az épp megfelelő mennyiségű színtiszta kézművességgel.
Ezt találtam különösen izgalmasnak a világban.
Ennyire rá tudok kattanni egy új kellékre, amivel dolgozom.
Vagy egy droidra, amit építünk.
Vagy egy jelmezre, ahogy a szereplőn áll. És ahogy megtelik élettel,
mint bármi, amihez nyúlunk.
Feltennétek a sisakotokat?
Frenetikus volt 60 zsír új mandalórit alkotni
a három különböző törzsből.
Kellett egy túlélő típus.
Kellett egy eredeti rejtett külső.
Aztán foglalkoznunk kellett a Bo-Katan-féle csapattal.
A korábbi Halálőrséggel vagy a korábbi Baglyokkal.
Tengerészgyalogosokkal.
Az animáció nagy hatással volt erre.
Ezt a sisakot egy Southwest-gépen terveztem.
-Ne már! Tényleg? -Szalvétára skicceltem.
Azt akartam, hogy Bo-Katannak egyedi stílusa legyen.
Szóval ez egy gyöngybaglyon alapul.
Olyan, mint egy gyöngybagoly
-csőre meg szeme. -Csúcs!
Jó móka volt összehozni a megjelenésüket.
Alapvetően ugyanazt a páncélt viselték,
de meg lehetett különböztetni őket egymástól.
Tulajdonképpen
készítettünk egy futószalagot a páncél megalkotásához.
Aztán megtaláltuk a módját, különösen a túlélők esetében,
hogy a páncél darabjait olyasmivel helyettesítsük,
amit egy apokalipszisen átesett bolygón lehet találni.
Fával, bőrrel, szőrmével,
bármivel, amivel az ember védeni tudja magát.
De mivel a mandalóri vallást követik,
megtalálják a módját, hogy hagyományossá tegyék.
-B2 harci droid. -Ez menő!
Minden mandalóri elmesél egy történetet. Ezt mondom az embereimnek.
Tudni akarom a történetet a döntéseink mögött
minden repedésnél, minden öltésnél.
Mary, az öltöztetőm, nehezen viselt engem,
mert szeretek magam készülődni.
Nem hagyom, hogy ő tegye fel a kesztyűmet.
Azt magamnak csinálom.
Olyan ez, mint amikor bekötöm a cipőmet egy kosármeccs előtt.
A folyamat része.
Ez az Igaz Út.
Az első pár alkalommal, amikor páncélban voltam,
arra támaszkodtam, hogy tudtam, hogy néz ki,
mert rettenetesen suta érzés volt.
Most már vicces,
mert gyakran találkozom emberekkel az 501.-ből,
a Mando Mercsből vagy a Rebel Legionből, akik cosplayeznek.
Mind csak helyeslően bólogatnak.
Mind így kezdjük, nyers ércként.
Finomítjuk magunkat a próbatételek és a csapások révén.
Így színészkedni egészen más, mint arccal, ha úgy tetszik.
Tudatában kell lenni, mit mond egy fejmozdulat.
Minden fejbillentés, minden apróság olyan erőteljes a képernyőn.
Nagyon oda kellett figyelnünk, hogy mit csinálunk.
Csodás volt, ahogy próbálgatva tanultunk.
Bo-Katan Kryze útra kel, hogy elhozza a többi száműzetésben élő mandalórit,
hogy utána újra egyesülhessünk velük.
Ez a negyedik évad, hogy A mandalóri családjával dolgozom.
Sok epizódban új bolygót mutatunk be.
Új karaktereket vezetünk be, akiket korábban nem láttunk.
Szívesen látott vendégek kupolás paradicsomunkban.
A forgatókönyvet látva azt kérdeztem:
"Jó, szóval mit gondoltok a szereposztásról?"
Jon meg: "Már megvan három új kulcsszereplő.
"Jack Black, Lizzo és Christopher Lloyd."
Na mondom, akkor jó.
Bombardier! Jon Favreau állítólag eleve nekem írta a szerepet.
Így is lehetett.
Tetszik a Bombardier név.
Szeretem azt gondolni, hogy tökös vagyok.
Hogy állnám a sarat csatában.
Erről nincs szó.
A forgatókönyv szerint egyszerűen...
-Igen, passzol. -...karbantartó tiszt vagyok.
-Bombardier táncos? -Azt hiszem.
Öreg, hát Bombardier-nek hívják. Ott a bomba a nevében.
Hogy lehetne karbantartó?
Van egy stukkere, csak nem látni.
Annyira jó, hogy Lizzo és Jack
nyilvánosan fejezték ki a rajongásukat a Star Wars,
a mi sorozatunk és a karakterek iránt.
Jaj, istenem!
Csodálatos, igaz?
Igen, feltettem a Grogu-sapkám.
Óriási rajongó vagyok.
A lelkesedésük ragályos volt.
Ki ne akarna Bombardier-vel bulizni?
Mindenki Bombardier-vel akar bulizni.
Gyorsan utána kell járnom mindenféle táncnak,
ami valaha előfordult egy Star Wars-filmben vagy sorozatban.
Úgy érzem, mennie kell a mozdulatoknak.
SZERINTEM RAJTAD VOLT FÜRDŐRUHA.
IGEN.
-A MANDALÓRI TÉMÁJÁT ADTAD ELŐ. -IGEN.
IGEN, CSÖRÖGTEM EGY MANDALÓRIT, AZTÁN ELÉNEKELTEM A DALT.
BOBA FETT-SISAK VOLT RAJTAM, DE A MANDALÓRI FŐCÍMÉT ÉNEKELTEM.
IMÁDOM AZT A DALT.
Csak egy kis ízelítő a színfalak mögül!
Jacknél és Lizónál arra kellett figyelnem, hogy ne lépjenek a szerepből.
Mert nincs két egyforma felvétel.
Az volt a célom, hogy ne legyek útban.
Ki akarja kihívni a bajnokot?
Annyi energiát, lelkesedést
és szenvedélyt adtak bele minden pillanatba.
Paraqaat holdjai.
Paraqaat holdjai,
igazi sláger.
Megint eszünkbe juttatta, hogy: "Jesszusom, Star Warst csinálunk.
"Hát nem észbontó?"
Jól van, ez...
Ha időben be akarjátok ma fejezni, vegyétek el tőlem a babát.
Kvadrobbanás! Sosem láttam még ilyen sorozatot!
Plazir a jövő idealizált városa.
A munkaerőt tekintve a robotokra támaszkodnak.
A lakosok arra szavaztak, hogy ne legyen kimaradás a droidszolgáltatásokban.
Nem tudnak élni nélkülük.
Gondoltuk, fergeteges lenne, ha a Plaziron
lenne egy kocsma, de hogy droidbárt csinálnánk.
Segíthetek?
Attól függ. Ez itt a Rezisztor?
Igen, az.
Ez lett az egyik legkedvesebb díszletem,
mert ha körülnézünk a helyiségben,
minden filmünkből, minden korszakból
láthatunk droidokat.
Mind itt van ebben a környezetben.
Olyan, mintha a Star Wars droidjainak legnagyobb slágerei lennének.
Eszméletlenül jól szórakoztunk.
De egyben nagyon összetett is volt.
Kicsit olyan, mintha bemutatna.
Jó, barna droid, kérlek, tedd le a bal karod.
Ha droidokról van szó, fontos ábrázolni,
hogy a többségüknek gyakorlati haszna van.
Emberek használják és üzemeltetik őket.
Tévedhetek, de szerintem soha ennyi robot
-nem szerepelt egy jelentben. -Igen.
Még a homokfutóban sem.
-Annyira csúcs volt! -Húsz bábos!
-Igen, 20... -Kapkodtak ide-oda...
-Egyszerre két bábot kezeltek. -Igen.
Mindenkinek legalább két bábja volt, néha három is.
Itt kezdtük ezekkel, aztán ahogy haladt a kamera,
átpattantál két soron következőhöz.
-Jó buli volt. -Igen.
-Nagyon jól néz ki. -Ez a Team Legacy!
Nagyon köszönöm.
Bryce epizódja sokkal könnyedebb,
mint pár másik az évadban.
De nagy feladat közben
az a súlyos befejezés is.
Bo-Katan akkor megy vissza az embereiért.
Rávenné őket, hogy megint őt kövessék.
A flottámért jöttem.
De többé már nem a te flottád, ugyebár.
Akkor párbajra hívlak.
Mint egyik harcos a másikat.
Aztán jön a nagy összecsapás Bo-Katan és Axe Woves között, akit Simon játszik.
Megadod magad?
Az első évadban, amikor szerepelt,
az én részem forgatókönyve szerint úgy volt, hogy Axe Woves meghal.
Azt kell mondjam, Simon csodálatos.
Részben azért akarjuk megtartani, mert annyira jó fej.
Gőzöm sem volt, hogy visszajövök.
És nem elég, hogy visszajöttem, de egy komplett történetívhez.
Agyam eldobom!
Sosem leszel a népünk valódi vezetője.
Még a Sötétkardot sem vetted el tőle.
Igazából őt kellene kihívnod.
Elég mandalóri vér hullott már a saját kezünk által.
A mandalóriak hite szerint
a Sötétkard birtokosa uralkodik Mandalóron.
És nem ér csak úgy ajándékba kapni. Harcban kell elnyerni.
Aki látta A klónok háborúját és a Lázadókat,
tudja, hogy Bo-Katan egyszer elfogadta.
Úgy hiszi, hogy ez a pillanat vezetett az Ezer Könny Éjszakájához,
azaz a bolygó és a népe pusztulásához.
Bo-Katan története intő példa.
Ő akart uralkodni Mandalór felett
csupán a származása és a kard révén, ami most a tiéd.
Azt hiszem, a nép Mandót várta.
Nála volt a kard, ő fog a trónra ülni.
Utazó fejvadászból Aragorn lesz belőle vagy mi.
Az ember azt érezte, hogy errefelé tart a történet.
De ha megvizsgáljuk az utalásokat, én azt remélem,
mindenki oda lyukad ki, ahová mi is.
Mert vegyük észre, hogy amikor először használja a Sötétkardot,
nehéz neki. Még a Páncélkészítő is ezt mondja.
Ez az. Érezd!
Túl gyenge vagy, hogy a Sötétkard ellen harcolj.
Ha ellene harcolsz, győzni fog.
Az erőddel nem irányíthatod.
De Bo-Katan megkaparintja a Sötétkardot, amikor Din Djarin csapdába esik,
és úgy használja, mint egy párbajtőrt.
Annyira áhította azt a Sötétkardot,
de gondolkodás nélkül visszaadja, mielőtt Din Djarin magához tér.
Miután megmentette.
Sokan arra számítottak, hogy ezután kettejük összecsapása következik,
végül azonban máshogy döntenek,
és inkább együttműködnek.
Végül minden mandalóri csoport összefog.
Mandalóriak!
Ideje visszafoglalnunk a szülőbolygónkat.
Szükségem van önkéntesekre mindkét törzsből.
Szükségük van egymásra.
Eközben mi is megtanuljuk,
hogy szükségünk van mások segítségére.
Ezért olyan erősek ezek a dolgok, és könnyű átérezni őket.
Mandalórért!
A Star Warsban reményre vágyunk,
kalandra, de még inkább felemelő pozitív kicsengésre.
Ez annak a jele, hogy hamarosan új korszak köszönt be.
A Star Wars történetei és az általa nyújtott élmények között
kell lennie kedveseknek, vidámaknak, de komolyaknak és sötéteknek is.
A régi filmekben tudtuk, hogy ha megjelenik Darth Vader,
komolyra fordul a dolog.
De minden vidámabb lett, amikor megláttuk a dzsavákat vagy az ewokokat.
Olyankor könnyedebb volt.
De ezt is tudtuk, hogy ezek a könnyed dolgok
hiába tűntek egyszerűnek, a visszájukra fordulhattak.
Jelentőségük lehetett.
Néha a legapróbb élet, a legjelentéktelenebb ember
viszi végbe a legnagyobb dolgokat.
Ha valaki kíváncsi rá, hogyan járkál a bébi Yoda
egy olyan páncélruhában, mint Ripley-é az Alien-filmekben,
olyan is van.
Igen!
Gondoltam, jópofa ötlet.
Meg akarom őrizni magamban a gyereket, aki a Csillagok háborúját látta,
hogy azt gondoljam: "Ez tetszett volna!"
Hajrá, Grogu!
BABA A FEDÉLZETEN
Én irányítottam az IG-t,
szóval az én vállamra szíjazták.
Ők pedig a benne lévő babával játszottak.
Rick Galinson építette az IG-t.
Önmagában is csodálatos műalkotás.
Az üregben, ahol Grogu lakik,
két helyen lehet irányítani, hogy járni tudjon.
Amikor Grogu mozog, a karakter ezekkel jár.
Ez mozgatja Grogut.
Motorizáltak, és van egy másolat az alvázról,
ahol mozgatni kell a pöcköket,
ezek meg követik őket.
Úgy tűnik, mintha ő irányítaná a figurát, nem pedig fordítva.
Amikor megjelent a díszletben, tudtuk, hogy különleges történik.
Komoly a tét, csata dúl, emberek sebesülnek meg.
De itt van ez a gyermek, a kis bébi Yoda,
Grogu, és mert...
Annyi biztos, hogy csupa szív, és van benne együttérzés.
Védelmezni akar valakit, ez a célja.
A mandalórit védelmezi,
akinek mintha nem lenne szüksége rá.
Grogu, most bátornak kell lenned a kedvemért, rendben?
Hiába menekülnénk.
Ha nem intézzük el Gideon moffot, sosem lesz vége ennek.
Minden nagy gonosztevőben
van valami szerethetőség,
amit mi a nézők bűnös élvezettel fogadunk.
Bár megvethetjük őket a tetteikért és a mozgatórugóikért,
mindig van bennük egy bizonyos karizma.
Vadertől kezdve minden ilyen karakterhez lehet vonzódni,
és szerintem Giancarlo is ezt hozta Gideon moff szerepében.
Hála a bolygójuk gazdag erőforrásainak,
létrehoztam a sötétosztagos páncélok következő generációját,
a beszkárötvözetet felhasználva.
A legnagyobb előrelépés az, hogy személyesen én öltöm magamra.
Giancarlo történetmesélő.
Átgondolja a dolgokat.
Fontolóra veszi őket, aztán mindent belead.
Ha az ember ilyen színésszel dolgozik,
igazi társra lel.
Segít, a jó kérdéseket teszi fel.
Így lesz igazi az együttműködés.
Egyszer megcsináltam, mert tetszik, ahogy kinéz.
Aztán megcsináltam...
Igazából azért, hogy visszaszerezzem a Mandalórt.
És amúgy ez is bejön.
-Igen. -El is játsszuk.
A Mando sikeréhez az is hozzájárul,
hogy egy mítoszról, egy hős utazásáról szól.
Valamelyest még Moff útja is hadúrként,
a galaxis nagyra törő uraként...
Még az ő útja is a hős útja,
mert olyasvalamit kajtat, ami nem az övé.
Az első mondata az első évadban az, hogy: "Van nálad valami, ami kell nekem."
Erőteljes szöveg.
Nagyon sok következménnyel járt
a Birodalom bukása.
A figura, akinek Giancarlo a bőrébe bújt,
felidézte, milyen is volt az a régi Birodalom.
Éljen soká a Birodalom!
Sok szempontból azonban önálló ember, akinek megvannak a maga gondolatai.
Gideon moff kicsit jobban koncentrált az anyagra.
Nála volt a Sötétkard, ami erősebbé tette.
Létrehozza a sötétosztagos páncélt.
Mi hiányzott, hogy mindent összerakjon?
Hát az Erő, az hiányzott.
Az ilyen hatalom utáni vágy tette szerintem teljessé.
Bár tehetséges nép voltak, lejárt az idejük.
Azonban, mint azt láthatja, a Mandalór tovább él általam.
Igazán sosem... Az egyik kihívás Mandalór kapcsán
a rejtett bázisra való utalás volt,
ahol Gideon moff a kísérleteit folytatja.
Azon gondolkodtunk, milyen legyen a környezet.
Mert maga a bolygó elpusztult.
Az jutott eszünkbe, hogy lehetnek természetes barlangok,
és itt jön a képbe a Birodalom, akik kicsit átalakították őket.
Hozzáadták a saját dolgaikat.
Legyenek TIE-vadászok, csak fessük őket fehérre.
Aztán meg, hogy mi lenne,
ha nem is a földön lennének,
hanem fellógatnánk őket a hangárban, mint a denevéreket.
Nagyon finom kis érzelmi utalások voltak,
amiket próbáltunk beemelni, hogy megerősítsük,
ez egy föld alatti környezet, a Birodalom,
amit új kontextusban látunk.
Ez az új környezet a központ
a végén kirobbanó nagy csatában.
Ez a végső csata a moff és Bo között,
ami aztán újabb csatába torkollik Mando, a gyerek, Bo és Gideon moff között.
Végig ezt készítettük elő.
Alkossunk nagyot ezen a héten!
És érezzük jól magunkat!
Szóval kezdődjék a próba!
És mehet!
Rick epizódjában, a nyolcadikban, nagyon sok az akció.
Nehéz, de szeretem a kihívásokat.
Ez piszok jó lehetett.
Lateef az egyik legjobb kaszkadőr, akivel valaha dolgoztam.
Annyira nagyon jó!
Ebben az évadban jó pár kaszkadőrmutatványt
és harcot csináltunk együtt. Minden percét imádtam.
Kateenek kész gyötrelem nemet mondani.
Mindent meg akar csinálni, ezt imádom benne.
Egy ponton azt mondták:
"Jó, most végigsiklasz a földön, előkapod a pajzsodat,
"és Mandót véded vele.
"Aztán meg felpattansz, és megint lövöldözni kezdesz.
"Szikrák fognak repkedni.
"De ezt ne te csináld, Katee, Joanna dolga lesz."
Én meg: "Térden kell csúszni, ugye?
"Futás, térden csúszás, pajzs fel, stukker, folytköv, igaz?"
Erre ő: "Hát ja." Mire én: "Oké, szuper."
Szóval simán megcsináltam.
A végén hallani, ahogy a koordinátorunk, J.J. kiabál.
Mert úgy kiabált, mintha a gyereke lennék,
aki most csinált valamit, amit megtiltott neki.
De azért közben kicsit büszke is rá.
Azt kiabálta: "Katee!
"Óriási voltál!"
Olyan jólesett! És nagyon büszke voltam magamra.
Adja át a Sötétkardot, és harcoshoz méltó halált hal!
Nyilván végig az volt benne a pakliban,
hogy Gideon moffot utoléri a végzete.
Számomra ez nem jelentett gondot.
A mikor és a hogyan volt a kérdés,
meg hogy mennyire legyen látható a nézőknek, ami vele történik.
Azért is szeretem a franchise-t, mert sosem egyértelmű,
mi történik valójában.
Amikor Luke Skywalker a mélybe zuhan, akkor csak lezuhan.
Nem látjuk a brutális halálát.
Mindig ott a lehetőség, hogy feltámad a hamvaiból.
Ha megnézzük a mandalórit, magányos harcosként kezdi.
Már a leírásában is az szerepel, hogy magányos fegyveres.
Olyan figurává építettük fel, aki nem pusztán elfogadja a családot,
és a fiává fogadja Grogut,
de másokat is bevesz a családjába,
és közvetít a különböző csoportok között,
hogy összehozza őket. Ez komoly változás a számára.
Din Djarin mandalóri, pedig nem ott született.
Az életmódja, az értékei miatt lett az,
és azok miatt, akikkel találkozott.
És aki megmentette.
Grogu nem azért tagja a családnak, mert ő volna az igazi apja,
hanem mert ezeket a szerepeket töltik be egymás életében.
Mától fogva Din Grogu vagy, a mandalóri tanítvány.
A Star Wars többnyire a családról szól.
Különféle családokról.
Nemcsak szülőkről meg közeli rokonokról,
de a szükség által összetákolt családokról is.
Barátokról, akik összefognak,
emberekről, akiket valami közös összekovácsol,
és családdá válnak.
A családot már sokféleképpen lehet értelmezni.
Azt hiszem, az emberek ezt át tudják érezni
ebben a nagyszerű galaxisban.
Ez inkább arról szól, mit tartunk becsben,
milyen áldozatot hozunk, mi a kedves a szívünknek.
Meg arról, milyen szerepet töltünk be egymás életében.
Tetszik, hogy ez ide futott ki.
Nem tudom, ezzel a szándékkal kezdtük-e,
de a történetmesélés néha felfedezés, és menet közben sül ki belőle valami.
Azzal, ahogyan lezártuk az évadot,
a western egyik toposzát hoztuk be. A pisztolyhős halad tovább,
a dolgok változnak, miután segített megtenni a következő lépést.
Ez azonban nem jelenti, hogy a pisztolyhősnek ott a helye.
Talán kicsit megpihenhet,
de tudjuk, hogy új kalandok várnak rá.
Úgy érezhetjük, hogy egy kalandnak vége,
de ez mindig valami újnak a kezdete.
DISNEY GALÉRIA STAR WARS: A MANDALÓRI
ÍGY KÉSZÜLT A 3. ÉVAD
A feliratot fordította: Kamper Gergely